**RIFLESSJONIJIET: FERRAĦTUNI**

**Lill-ex-Studenti tas-Seminarju (1979) 24 ta’ Novembru 2017**

**1.0** Grazzi tal-istedina li għamiltuli biex niltaqgħu flimkien.

* **Illum niftakru fiż-żminijiet sbieħ ta’ tfulitkom u taż-żgħożija tagħkom fis-Seminarju, u nroddu ħajr lil Alla tal-għożża u l-imħabba li uriena f’ħajjitna.**

**1.1** **Intom u sħabkom qabilkom nissiltu fija ħafna ferħ .** Dawk kienu l-isbaħ snin ta’ ħajti. **Ħabbejtkom ħafna u intom ħabbejtuni wkoll.**

**1.2** Minn dak iż-żmien sallum għaddejna minn ħafna tibdiliet ġo fina u nħossu wkoll it-tibdiliet kbar li saru f’pajjiżna mill-1979 sallum.

* **Illum intom irġiel maturi b’ħafna responsabilitajiet fil-familja, fuq ix-xogħol, u fl-impenji soċjali tagkom.**
  1. Ħaġa waħda hija ċerta. **Jekk tridu żżommu l-ferħ fl-ispirtu:**
* **Ibqgħu ċkejknin, umli quddiem Alla.**
* **Intelqgħu fih bħal tarbija f’ħoġor ommha** (fiduċja u abbandun sħiħ f’Alla).
* **Ħobbu ħafna u ħobbu dejjem.** Il-qalb twajba: li tħenn, tagħder u taħfer hija qalb mimlija b’Alla; hija qalb li tħoss il-presenza t’Alla.
* Agħmlu l-ġid u qatt id-deni.

Għalfejn dan kollu?

* + - Biex **inkabbru l-umanità tagħna** (awareness);
    - Biex **ngħelbu s-solitudni u l-biża’**;
    - Biex **nkunu pożittivi u innovattivi**; u
    - Biex **meta niltaqgħu wiċċ imb’wiċċ ma’ Alla, jgħannaqna miegħu u jdaħħalna fil-ferħ tiegħu**.

**1.4** Nagħlaq bis-Salm 26:

“Il-Mulej **id-dawl** u **s-salvazzjoni** tiegħi, minn min għandi nibża?

Il-Mulej hu **l-kenn tiegħi**, minn min għandi nitwerwer?

Ħaġa waħda nitlob lill-Mulej.

Ħaġa waħda nfittex;

Li ngħammar f’Dar il-Mulej

tul il-jiem kollha ta’ ħajti.

**2.0** Nitlob għalikom u għall-familji tagħkom. Ftakru wkoll fija fit-talb.

**<><><><><>**mg23 nov 2017